《五言集句十首 其十 秋日景阳阁送别》
明代·卢龙云

高阁逼诸天，秋风已飒然。他乡对摇落，别路绕山川。

双阙祥烟里，行舟绿水前。独游千里外，书札若为传。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。